นายกฯ ควง ผบ.ทบ.ดูการซ้อมบรรเทาสาธารณภัย จำลอง 4 เหตุเหมือนจริง
นายกฯ ขอทุกคนน้อมนำพระราโชบายในหลวง ร.10 ไปปฏิบัติให้เกิดประสิทธิภาพ หลังชมซ้อมบรรเทาสาธารณภัย จำลอง 4 เหตุการณ์เสมือนจริง ก่อนฝ่าลมฝนให้กำลังใจ จนท.          ,เมื่อเวลา 15.50 น. วันที่ 14 ก.พ.62 ที่ จ.ลพบุรี พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) พร้อม พล.อ.อภิรัชต์ คงสมพงษ์ ผบ.ทบ.ไปยังพื้นที่ฝึกการรบในสิ่งปลูกสร้าง โรงเรียนสงครามพิเศษ ศูนย์สงครามพิเศษ ชมการสาธิตการซักซ้อมบรรเทาสาธารณภัย โดยจำลองเหตุการณ์ 4 เหตุการณ์ ได้แก่ เหตุสารเคมีรั่วไหล สถานการณ์ฝุ่นละออง PM2.5 อาคารสูงถล่ม และอาคารเกิดเพลิงไหม้ โดยใช้กำลังเจ้าหน้าที่ที่เกี่ยวข้อง ร่วมกับกองกำลังจิตอาสา บูรณาการการทำงานกับเจ้าหน้าที่ในพื้นที่ ทั้งนี้ ช่วงท้ายการซ้อมแผนได้เกิดฝนตกลมแรง ทำเอาเต็นท์เจ้าหน้าที่ และเต็นท์นายกฯ ผู้เข้าชมเอนตามกระแสลม เจ้าหน้าที่ทหารต้องรีบเข้ากันจับ ขณะที่นายกฯ กล่าวว่า นี่คือการบรรเทาสาธารณภัย และเยี่ยมชมระบบรถบัญชาการ,          ,จากนั้นนายกฯ ได้ออกไปยืนให้โอวาทท่ามกลางสายฝนว่า ขอให้ทุกคนน้อมนำพระราโชบายไปปฏิบัติ ให้เกิดประสิทธิภาพโดยเฉพาะผู้ว่าราชการจังหวัดจะต้องศึกษาแนวปฏิบัติให้เกิดความเข้าใจและประยุกต์ใช้ให้เหมาะสม นอกจากนี้ขอให้ทุกคนภูมิใจในการน้อมนำพระราโชบายไปปฏิบัติ ซึ่งสมเด็จพระเจ้าอยู่หัวทรงห่วงใยพสกนิกรและทรงต้องการให้พสกนิกรได้รับผลกระทบภัยพิบัติน้อยที่สุด สิ่งสำคัญอีกประการหนึ่งคือการวางแผนปฏิบัติจะต้องมีความพร้อม รวมถึงการกระจายข่าวสารแจ้งเตือนประชาชน การฝึกในวันนี้ได้จำลองเหตุการณ์พายุปลาบึก และเหตุการณ์ถ้ำหลวงมาปฏิบัติด้วย สิ่งสำคัญคือทุกภาคส่วนทั้งภาครัฐประชาชนเอกชนจะต้องซักซ้อมแผนปฏิบัติประจำ เพื่อให้เกิดการประสานสอดคล้องในการทำงานอย่างมีประสิทธิภาพ,           ,หลังจากนั้น นายกฯ พร้อม พล.อ.อภิรัชต์ ได้เดินให้กำลังใจขอบคุณเจ้าหน้าที่ทั้งหมดท่ามกลางสายฝน จากนั้นเดินทางกลับ โดยระหว่างที่รถเคลื่อนตัวนายกฯยิ้มพร้อมทำมือสัญลักษณ์ไอเลิฟยูให้กับผู้เข้าร่วมกิจกรรม.
นายกฯ ขอทุกคนน้อมนำพระราโชบายในหลวง ร.10 ไปปฏิบัติให้เกิดประสิทธิภาพ หลังชมซ้อมบรรเทาสาธารณภัย จำลอง 4 เหตุการณ์เสมือนจริง ก่อนฝ่าลมฝนให้กำลังใจ จนท. 
นายกฯ,ซ้อมบรรเทาสาธารณภัย,จำลองเหตุเหมือนจริง,ผบ.ทบ.,ลพบุรี,ข่าวทั่วไป